b'\n_START_ARTICLE_\nHiton\n_START_PARAGRAPH_\nHiton (gr\xc5\xa1ko \xcf\x87\xce\xb9\xcf\x84\xcf\x8e\xce\xbd, hit\xc5\x8dn) je bil obla\xc4\x8dilo v anti\xc4\x8dni Gr\xc4\x8diji, ki sta ga nosila oba spola, \xc5\xa1e posebej mo\xc5\xa1ki. \xc5\xbdenski peplos je bil na ramenih spet s fibulo, hiton pa je bil se\xc5\xa1it._NEWLINE_Sprva so poznali dorski hiton, pozneje pa \xc5\xa1e jonski. Dorski je bil preprostej\xc5\xa1i, pravokoten kos blaga, ki je naguban padal ob telesu, ni imel rokavov, bil je preprosto pripet, se\xc5\xa1it, zapet z zaponkami na obeh ramenih ali samo na levem. Jonski je bil izdelan iz veliko \xc5\xa1ir\xc5\xa1ega kosa tkanine in je bil pritrjen, pri\xc5\xa1it ali zapet vse od vratu do zapestij, odve\xc4\x8dna tkanina se je nabrala v pasu ali pa pod njim. Najprej je bil volnen, kasneje bomba\xc5\xbeen ali svilen neukrojen kos blaga. \xc4\x8cezenj so si ogrnili himation. V poznem arhai\xc4\x8dnem obdobju so postali pogostej\xc5\xa1i jonski hitoni, zlasti pri mo\xc5\xa1kih.\n_START_SECTION_\nZgodovina in uporaba\n_START_PARAGRAPH_\nDorski hiton je imel obliko enotnega pravokotnika iz volnenega ali platnenega blaga. Lahko se je nosil samostojno ali je bil ogrnjen s apoptigmo, kar je bilo pogosteje pri \xc5\xbeenskah. Lahko je bil naguban ali ne, na rami je bil lahko zapet s fibulami, za\xc5\xa1it ali z gumbi.  Jonski hiton je bil prav tako lahko izdelan iz platna ali volne in je bil brez gub, od vratu do zapestja ga je dr\xc5\xbealo nekaj majhnih zati\xc4\x8dev. Velik pas, ki se je imenoval zoster, bi se lahko nosil nad hitonom, po navadi pod prsmi ali okoli pasu ali pa bi se lahko uporabljal o\xc5\xbeji pas. Obla\xc4\x8dilo je blo dalj\xc5\xa1e od osebe, zato je bila \xc4\x8dez pas potegnjena \xc4\x8dezmerna tkanina kot bluza._NEWLINE_Poznali so tudi dvojni pas. Hiton so ve\xc4\x8dkrat oblekli v kombinaciji s te\xc5\xbejim himationom nad njim, ki je imel vlogo pla\xc5\xa1\xc4\x8da. Ko se je uporabljal sam (brez himationa), se je imenoval monohiton. Dolg hiton, ki je dosegel pete, se je imenoval hiton poderes, dalj\xc5\xa1i, ki se je vlekel po tleh, pa hiton sirtos ali elkehit\xc5\x8dn (gr\xc5\xa1ko \xe1\xbc\x90\xce\xbb\xce\xba\xce\xb5\xcf\x87\xce\xb9\xcf\x84\xcf\x8e\xce\xbd\xce\xb5\xcf\x82) (dobesedno, hiton, ki se vle\xc4\x8de po tleh) . \xc5\xbdenski hiton je bil vedno dolg do gle\xc5\xbenja. V arhai\xc4\x8dnem obdobju so mo\xc5\xa1ki nosili dolg hiton, kasneje do kolena, razen duhovnikov in voznikov voz, pa tudi starej\xc5\xa1ih._NEWLINE_Podobno obla\xc4\x8dilo so nosili tudi duhovniki in igralci. Barva ali vzorec sta pogosto ozna\xc4\x8devala status, vendar se je s\xc4\x8dasoma spreminjala. Hiton je bil simbol Afrodite, ker je veljal za zelo \xc5\xbeenstven, \xc4\x8deprav so ga nosili tudi mo\xc5\xa1ki. Dioniz je pogosto upodobljen v hitonu. Nosili so ga tudi Rimljani po 3. stoletju pred na\xc5\xa1im \xc5\xa1tetjem, imenovali so ga tunika. Hiton je mogo\xc4\x8de videti pri kariatidah na verandi Atenskega Erehtejona. Vanj je oble\xc4\x8den tudi voznik v Delfih (474 pr. n. \xc5\xa1t.).'